Χειρουργική παραθυρεοειδωών αδένων μεσα απο το αρχείο του Α. Αηδονόπουλου
Creators: name: Ιωαννίδου, Αγγελική Γεωργίου
Publisher: name: Aristotle University of Thessaloniki
Year: 2024
Subjects: Παραθυρεοειδείς αδενες
Χειρουργική
Αρχείο Αηδονόπουλου
Parathyroid glands
Surgery
Aidonopoulos archive

description: Οι παραθυρεοειδείς αδένες είναι μικρά καστανοκίτρινα οζίδια που μοιάζουν με σπόρους φακής, και είναι ουσιαστικά δυο ζεύγη άνω και δυο ζεύγη κάτω εντοπισμένα στο οπίσθιο χείλος των πλαγίων λοβών του θυρεοειδούς αδένα μεταξύ του έσω και του έξω πετάλου της ινώδους κάψας του αδένα -σπάνια εντός της-, κοντά στον αναστομωτικό κλάδο της άνω και της κάτω αρτηρίας του εν λόγω αδένα. Αιματώνονται από κλάδους της κάτω θυρεοειδικής αρτηρίας, η κάτω θυρεοειδική φλέβα αντλεί το αίμα, ενώ ένα πυκνό περιαδενικό λεμφικό δίκτυο αντλεί την λέμφο, ενώ νευρώνονται από τα άνω και τα μέσω αυχενικά γάγγλια της αυχενικής μοίρας του συμπαθητικού στελέχους. Αναπτύσσονται στο έμβρυο μετά την 5η εβδομάδα κύησης από το επιθήλιο του 3ου ζεύγους των εμβρυικών φαρυγγικών θυλάκων, και μέσω της σύνθεσης και της απελευθέρωσης παραθορμόνης, οι παραθυρεοειδείς αδένες ρυθμίζουν την ομοιόσταση του ασβεστίου στην κυκλοφορία του αίματος. Στις πιο κοινές παθήσεις των παραθυρεοειδών αδένων συγκαταλέγονται ο πρωτοπαθής, δευτεροπαθής και τριτοπαθής υπερπαραθυρεοειδισμός, ο υποθυρεοειδισμός και ο ψευδοϋποπαραθυρεοειδισμός, οι νεοπλασίες κυρίως τα αδενώματα, καθώς επίσης και οι συγγενείς και οι επίκτητες ανωμαλίες των παραθυρεοειδών αδένων. Η χειρουργική επέμβαση στους παραθυρεοειδείς αδένες, η οποία έχει μια σύντομη και σχετικά πρόσφατη ιστορία του τελευταίου αιώνα, είναι αναγκαία σε περιπτώσεις αδενωμάτων και υπερθυρεοειδισμού, κρίνεται μέσα από διάφορα χαρακτηριστικά εργαστηριακά βιοχημικά και απεικονιστικά ευρήματα. Οι σύγχρονες χειρουργικές επεμβάσεις μπορεί να είναι η κλασική ερευνητική τραχήλου και η ελάχιστα επεμβατική παραθυρεοειδεκτομή, η οποία μπορεί να είναι είτε μερική είτε ολική, και έχουν τόσο πλεονεκτήματα όσο μειονεκτήματα και επιπλοκές. Ο Α. Αηδονόπουλος, ο οποίος ξεκίνησε την ακαδημαϊκή του σταδιοδρομία ως επικουρικός καθηγητής στην τακτική έδρα της Χειρουργικής Κλινικής του Εκπαιδευτικού Παραρτήματος Αλεξανδρούπολης της Ιατρικής Σχολής του Αριστοτελείου Πανεπιστημίου Θεσσαλονίκης ενώ μετέπειτα έγινε διευθυντής της Γ’ Χειρουργικής Κλινικής, έχει προσφέρει ένα εξαιρετικά πολύτιμο έργο που επεκτείνεται εκτός των άλλων και στην παθολογία και χειρουργική των παραθυρεοειδών αδένων.
description: The parathyroid glands are small brownish-yellow nodules that resemble lentil seeds, and are essentially two pairs of upper and two pairs of lower located on the posterior edge of the lateral lobes of the thyroid gland between the inner and outer lobes of the fibrous capsule of the gland -rarely within it-, near the anastomotic branch of the superior and inferior arteries of the gland in question. They are supplied by branches of the inferior thyroid artery, the inferior thyroid vein pumps the blood, while a dense periglandular lymphatic network pumps the lymph, while they are innervated by the superior and through cervical ganglia of the cervical spine of the sympathetic trunk. They develop in the fetus after the 5th week of gestation from the epithelium of the 3rd pair of fetal pharyngeal pouches, and through the synthesis and release of parathyroid hormone, the parathyroid glands regulate calcium homeostasis in the bloodstream. The most common diseases of the parathyroid glands include primary, secondary and tertiary hyperparathyroidism, hypothyroidism and pseudohypoparathyroidism, neoplasms -mainly adenomas-, as well as congenital and acquired abnormalities of the parathyroid glands. Surgery of the parathyroid glands, which has a short and relatively recent history during the last century, is necessary in cases of adenomas and hyperthyroidism, judged through various characteristic laboratory biochemical and imaging findings. Modern surgical procedures include the classic investigative cervical and minimally invasive parathyroidectomy, which can be either partial or total, and have both advantages and disadvantages and complications. Prof. Aidonopoulos, who started his academic career as an assistant professor at the Department of Surgery of the Alexandroupolis Educational Branch of the School of Medicine of the Aristotle University of Thessaloniki, while later became the director of the 3rd Surgery Department, has provided an extremely valuable work that extends, among others, to the pathology and surgery of the parathyroid glands.